《寄韩孟郁》
明代·苏景熙

十年谁复恋交情，屈指同君数故盟。白首几人怜意气，黄金空自误时名。

财分鲍叔难为友，识似周瑜事以兄。薄俗只堪供一醉，不妨长作酒狂生。

作者简介：苏景熙，字汝载，号闻道人。顺德人。明神宗万历间诸生，援例入太学。工诗，与韩上桂辈交游。有《桐柏山房集》等。清温汝能《粤东诗海》卷四五有传。